b'\n_START_ARTICLE_\nArturo Gatti\n_START_SECTION_\nAmmattiura\n_START_PARAGRAPH_\nJoulukuussa 1995 Gatti otteli IBF-liiton silloisen mestarin, Tracy Harris Pattersonin kanssa voittaen kamppailun tuomari\xc3\xa4\xc3\xa4nin t\xc3\xa4ysien erien j\xc3\xa4lkeen. Seuraavana vuonna Gatti otteli vain kahdesti, puolustaen titteli\xc3\xa4\xc3\xa4n kerran Madison Square Gardenissa voittaen dominiqualaisen Wilson Rodriquezin. Vuonna 1997 Gatti kohtasi Calvin Groven voittaen t\xc3\xa4m\xc3\xa4n teknisell\xc3\xa4 tyrm\xc3\xa4yksell\xc3\xa4. Vuonna 2001 Gatti h\xc3\xa4visi Oscar de la Hoyalle teknisell\xc3\xa4 tyrm\xc3\xa4yksell\xc3\xa4 5. er\xc3\xa4ss\xc3\xa4. Vuosina 2002\xe2\x80\x932003 Gatti kohtasi Micky Wardin kolmesti h\xc3\xa4viten ensimm\xc3\xa4isen kohtaamisen tuomari\xc3\xa4\xc3\xa4nin. Kaksi my\xc3\xb6hemp\xc3\xa4\xc3\xa4 kohtaamista h\xc3\xa4n voitti._NEWLINE_Vuonna 2004 Gatti voitti WBC-liiton maailmanmestaruuden italialaiselta Gianluca Brancolta ja puolusti mestaruuttaan kahdesti h\xc3\xa4viten kolmannessa kamppailussa Floyd Mayweather Jr.:lle kuudennen er\xc3\xa4n teknisell\xc3\xa4 tyrm\xc3\xa4yksell\xc3\xa4. Mayweatherin k\xc3\xa4sien ly\xc3\xb6ntinopeus oli Gattille liikaa ja h\xc3\xa4n k\xc3\xa4vi jo ensimm\xc3\xa4isess\xc3\xa4 er\xc3\xa4ss\xc3\xa4 kanveesissa. Gattin kulmamies luovutti yksipuolisen kamppailun kuudennen er\xc3\xa4n j\xc3\xa4lkeen._NEWLINE_Seuraavassa ottelussaan Gatti kykeni voittamaan viel\xc3\xa4 pienen IBA liiton mestaruuden Thomas Damgaardilta. T\xc3\xa4m\xc3\xa4n j\xc3\xa4lkeen Gatti otteli Carlos Baldomiria vastaan keskisarjan WBC liiton mestaruudesta h\xc3\xa4viten yhdeks\xc3\xa4nnen er\xc3\xa4n teknisell\xc3\xa4 tyrm\xc3\xa4yksell\xc3\xa4. T\xc3\xa4m\xc3\xa4n j\xc3\xa4lkeen Gatti otteli viel\xc3\xa4 merkityksett\xc3\xb6m\xc3\xa4n ottelun Alfonso Gomezia vastaan h\xc3\xa4viten seitsem\xc3\xa4nness\xc3\xa4 er\xc3\xa4ss\xc3\xa4 teknisell\xc3\xa4 tyrm\xc3\xa4yksell\xc3\xa4. T\xc3\xa4m\xc3\xa4n j\xc3\xa4lkeen Gatti ilmoitti lopettavansa._NEWLINE_Urallaan Gatti otteli yhteens\xc3\xa4 49 kertaa, joista voitti 40.\n_START_SECTION_\nUran j\xc3\xa4lkeen\n_START_PARAGRAPH_\nArturo Gatti l\xc3\xb6ydettiin hotellihuoneesta kuolleena 11. hein\xc3\xa4kuuta 2009. Samana p\xc3\xa4iv\xc3\xa4n\xc3\xa4 Gattin oli tarkoitus perheineen l\xc3\xa4hte\xc3\xa4 viett\xc3\xa4m\xc3\xa4\xc3\xa4n t\xc3\xa4m\xc3\xa4n siskon h\xc3\xa4\xc3\xa4juhlia. Ensisijaiseksi kuolinsyyksi ilmoitettiin kuristuminen vy\xc3\xb6remmiin. Ensivaikutelmalta vaikutti, ett\xc3\xa4 h\xc3\xa4n oli tappanut itsens\xc3\xa4 hirtt\xc3\xa4ytym\xc3\xa4ll\xc3\xa4, mutta uudet todisteet ovat osoittaneet, ett\xc3\xa4 Gattin kuolema voisi olla tappo, ei itsemurha. Teosta ep\xc3\xa4ilty\xc3\xa4, eik\xc3\xa4 motiivia ole saatu viel\xc3\xa4 selvitetty\xc3\xa4. H\xc3\xa4nen vaimonsa, Amanda kertoi, kuinka My\xc3\xb6h\xc3\xa4\xc3\xa4n illalla 10. hein\xc3\xa4kuuta 2009 he k\xc3\xa4viv\xc3\xa4t lunastamassa hotellihuoneensa ja Arturo alkoi l\xc3\xa4hes v\xc3\xa4litt\xc3\xb6m\xc3\xa4sti juomaan. T\xc3\xa4m\xc3\xa4n seurauksena h\xc3\xa4n pahoinpteli Amandaa ja heitti t\xc3\xa4m\xc3\xa4n lattialle ja l\xc3\xa4hti ulos. Siell\xc3\xa4 h\xc3\xa4n joutui tappeluun noin nelihenkisen joukon kanssa, mutta taisteli raivoisasti vastaan. Palattuaan aamuy\xc3\xb6st\xc3\xa4 h\xc3\xa4n oli huonossa kunnossa ja pahoin haavoittunut. H\xc3\xa4n alkoi toipua humalatilasta ja n\xc3\xa4hty\xc3\xa4\xc3\xa4n vammat, jotka oli aiheuttanut Amandalle ilmaisi uskovansa Amandan haluavan eroa t\xc3\xa4m\xc3\xa4n kanssa. Se oli kuulemma viimeinen kerta kun h\xc3\xa4n n\xc3\xa4ki miehens\xc3\xa4 hengiss\xc3\xa4 h\xc3\xa4nen menty\xc3\xa4 nukkumaan t\xc3\xa4m\xc3\xa4n j\xc3\xa4lkeen. Her\xc3\xa4tty\xc3\xa4\xc3\xa4n my\xc3\xb6hemmin h\xc3\xa4n k\xc3\xa4veli useampaankin otteeseen kuolleen Arturon ohi, jonka t\xc3\xa4m\xc3\xa4 oli luullut vain sammuneen nurkkaan. T\xc3\xa4t\xc3\xa4 varsinkin pidet\xc3\xa4\xc3\xa4n hyvin kiistanalaisena, sill\xc3\xa4 Amanda kulki asunnossa yli kymmenen tuntia huomaamatta Arturon kuolleen ja h\xc3\xa4nen olisi pit\xc3\xa4nyt huomata veril\xc3\xa4t\xc3\xa4kk\xc3\xb6 Arturon ymp\xc3\xa4rill\xc3\xa4, eik\xc3\xa4 h\xc3\xa4n soittanut edes heti poliisille. Amanda pid\xc3\xa4tettiin ep\xc3\xa4iltyn\xc3\xa4 miehens\xc3\xa4 murhasta, mutta vapautettiin pian, kun tapausta alettiin aluksi ep\xc3\xa4ill\xc3\xa4 itsemurhana ja Amanda todettiin syytt\xc3\xb6m\xc3\xa4ksi. Varsinkin h\xc3\xa4nen perheens\xc3\xa4 ja l\xc3\xa4heisens\xc3\xa4 eiv\xc3\xa4t tahdo uskoa Arturon tappaneen itse\xc3\xa4ns\xc3\xa4 ja monet viranomaiset ovatkin hyvin vakuuttuneita siit\xc3\xa4, ettei h\xc3\xa4n olisi voinut tappaa itse\xc3\xa4\xc3\xa4n ja ett\xc3\xa4 h\xc3\xa4net oli murhattu.'